CELEX: 62008TN0039
Language: mt
Date: 2008-01-22 00:00:00
Title: Kawża T-39/08: Rikors ippreżentat fit- 22 ta' Jannar 2008 — Evropaïki Dynamiki vs Il-Kummissjoni

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/34
            
         Rikors ippreżentat fit-22 ta' Jannar 2008 — Evropaïki Dynamiki vs Il-Kummissjoni
   (Kawża T-39/08)
   (2008/C 92/69)
   Lingwa tal-kawża: L-Ingliż
   Partijiet
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: N. Korogiannakis, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni li tiċħad l-offerta tar-rikorrenti u tagħti l-kuntratt lill-offerent magħżul;
            
         
               —
            
            
               tordna lill-Kummissjoni tħallas kumpens għad-dannu mġarrab mir-rikorrenti b'riżultat tal-proċedura tas-sejħa għal offerti in kwistjoni, fl-ammont ta' EUR 441 564,50;
            
         
               —
            
            
               tordna lill-Kummissjoni tbati l-ispejjeż kollha tar-rikorrenti marbuta ma' dan ir-rikors, anki jekk dan jiġi miċħud;
            
         
               —
            
            
               tordna lill-Kummissjoni tbati l-ispejjeż kollha tar-rikorrenti marbuta ma' dan ir-rikors.
            
         Motivi u argumenti prinċipali
   Ir-rikorrenti ppreżentat offerta b'risposta għal sejħa għal offerti magħmula mill-konvenuta għall-hosting, immaniġġjar, titjib, promozzjoni u manteniment tal-portal ta' l-internet tal-Kummissjoni dwar l-“e-learning” (elearningeuropa.info) (ĠU 2007, S 87-105977). Ir-rikorrenti tikkontesta d-deċiżjoni tal-konvenuta tat-12 ta' Novembru 2007 li tiċħad l-offerta ppreżentata mir-rikorrenti u li tinforma lir-rikorrenti li l-kuntratt kien ser jingħata lil offerent ieħor. Ir-rikorrenti titlob ukoll kumpens għall-allegati danni kkawżati mill-proċedura ta' sejħa għal offerti.
   In sostenn tar-rikors tagħha, ir-rikorrenti ssostni li l-konvenuta għamlet żbalji manifesti ta' evalwazzjoni u naqset milli tagħti raġunijiet skond l-Artikolu 253 KE. Barra minn hekk, ir-rikorrenti tallega li l-konvenuta ħawdet kriterji ta' evalwazzjoni ma' kriterji ta' għoti meta evalwat l-offerti u użat kriterji ta' evalwazzjoni li ma kinux ġew ikkomunikati lill-offerenti qabel id-data ta' skadenza għall-ippreżentar ta' offerti. Fl-aħar nett, ir-rikorrenti ssostni li l-konvenuta kisret il-prinċipju ta' non-diskriminazzjoni.